Analýza ľudských zdrojov – zber údajov sociálno – ekonomickej situácie a demografického vývoja obce a mikroregiónu : – získané výsledky sociologickej analýzy zmien života rómskych občanov vo vybranej modelovej obci mienime spracovať do finálneho konceptu pilotného programu.
Sociologické dáta sa musia týkať vývoja rodinného života a demografického vývoja, sociálnej stratifikácie, náboženského života a kriminality a vzdelanostnej úrovne.
Zmeny v rodinnom živote a demografickom vývoji rómskych občanov obce ukážeme na sobášnosti, pôrodnosti, plodnosti, rozvodovosti a i na štruktúre domácností s jej typmi a ich vybavenosti., pretože nám ide o presadzovanie manželskej rodiny, ako prevažujúceho vzoru partnerského života.
V rámci sociálnej stratifikácie sa pokúsime rómskych občanov zadeliť podľa predchádzajúcich zamestnaní, podľa kategórií zamestnaní, podľa sociálno-ekonomických kategórií, podľa pracovno-profesiového postavenia, podľa zložitosti práce, dosiahnutého vzdelania a miery zodpovednosti za vykonanú prácu.
V súlade s klasifikáciou zamestnaní Medzinárodnej organizácie práce.
V rámci kriminality potrebujeme zistiť a spracovať, podľa policajných údajov, vývoj celkovej kriminality v modelovej obci po r. 1989, rast kriminality detí, mládeže, závažnosť, brutalitu ich trestnej činnosti a samozrejme príčiny a motívy páchania trestných činov občanov rómskeho pôvodu v modelovej obci.
V rámci zisťovania vzdelanostnej úrovne je potrebné zanalyzovať komplexnú vzdelanostnú úroveň rómskych občanov, čiže osobitne u každého rómskeho občana zistiť najvyššie dosiahnuté vzdelanie.